Signe Horn

Signe Horn (født 23. januar 1960) er en norsk tidligere politiker (Ap). Hun er generalsekretær for organisasjonen Voksne for barn fra 2019 og har tidligere blant annet vært eiendomsdirektør i Rom Eiendom.Signe Horn er ny generalsekretær i Voksne for barn - barnehage.no 12. april 2019

Horn er cand.polit. med hovedfag i sammenliknende politikk fra Universitetet i Bergen (1986). Fra 1986 til 1988 var hun konsulent i Sosialdepartementet, fra 1988 til 1990 leder for pressesenteret i Regjeringskvartalet, og i 1990 informasjonskonsulent i Sosialdepartementet. Horn ble deretter gruppesekretær i bystyregruppen til Arbeiderpartiet i Oslo, og fra 1992 til 1994 var hun byrådssekretær for finans- og planleggingsbyråd Rune Bjerke.«Nye koster på jobb for byrådene». Aftenposten Aften (15. januar 1992)«Navn : Ny jobb». Bergens Tidende (9. februar 1994) I 1994 ble hun politisk rådgiver i Nærings- og energidepartementet.

I 1995 ble Horn Oslos byråd for barn- og utdanning i byrådet til Rune Gerhardsen.«Byråds-thrilleren i Oslo : Ap klart med overraskende byråd». Aftenposten Morgen (25. oktober 1995) Høsten 1996 gikk hun ut i fødselspermisjon med byråd for arbeid og sosiale tjenester Torild Lien Utvik som vikar,«Lien Utvik inn for Horn». Aftenposten Aften (28. august 1996) men innen Horn kom tilbake igjen var Gerhardsen-byrådet gått av.«Byråder tilbake på jobben». Aftenposten Aften (3. januar 1997) Horn gikk da tilbake til bystyret, og ble leder for Kultur- og utdanningskomitéen. I 1999 gikk hun ut av bystyret.

I 1999 begynte Horn som pr-medarbeider i Woldsdal & Partnere.«Politiker til Woldsdal». Dagens Næringsliv (22. september 1999) Hun jobbet deretter som politisk rådgiver i Arbeiderpartiet, før hun i 2004 ble kommunikasjonsdirektør i Konkurransetilsynet.«Nytt om navn». Økonomisk Rapport nr. 06/2004 (1. april 2004) I 2006 ble Horn kommunikasjonssjef i Fornyings- og administrasjonsdepartementet, før hun gikk over til stillingen som direktør for samfunnskontakt i NSB-konsernet i 2007.

Horn var styreleder i det kommunale selskapet Undervisningsbygg Oslo KF til 27. september 2006 og har også sittet i styret i Europabevegelsen.«Radikal EF-tilhenger savner sine medsøstre». Aftenposten Morgen (17. april 1993)

 Referanser 

 Eksterne lenker 


Kategori:Ap-politikere i Oslo
Kategori:Byråder i Oslo
Kategori:Politiske rådgivere fra Arbeiderpartiet
Kategori:Norske kommunikasjonsfolk
Kategori:Personer tilknyttet Vy
Kategori:Personer fra Lier kommune